b'\n_START_ARTICLE_\nNelli Perhonen\n_START_PARAGRAPH_\nNelli Perhonen on Risto R\xc3\xa4pp\xc3\xa4\xc3\xa4j\xc3\xa4 -kirjoissa ja -elokuvissa esiintyv\xc3\xa4 hahmo, joka on sarjan p\xc3\xa4\xc3\xa4henkil\xc3\xb6n Riston hyv\xc3\xa4 yst\xc3\xa4v\xc3\xa4. Hahmona Nelli on melko itsen\xc3\xa4inen, rohkea ja nokkela, mutta tavallisena helposti samaistuttava roolihenkil\xc3\xb6. Elokuvissa ja teatteriesityksiss\xc3\xa4 Nelli on tyypillisesti kuvattu pukeutuneen trikoomateriaalista valmistettuun kuvioituun tai raidalliseen yl\xc3\xa4osaan ja sellaiseen alaosaan jossa ei ole yksityiskohtia. Nelli voi olla pukeutunut esimerkiksi raidalliseen paitaan ja sinisiin farkkuihin.  Risto R\xc3\xa4pp\xc3\xa4\xc3\xa4j\xc3\xa4 -televisiosarjassa esiintyy Nelli\xc3\xa4 muistuttava, mutta erin\xc3\xa4k\xc3\xb6inen Siiri-niminen tytt\xc3\xb6. _NEWLINE_Hahmon mukaan on nimetty Bernerin lastenshampoo Nelli Nuudelip\xc3\xa4\xc3\xa4 ja Oxygenolin samanniminen lastenhammastahna.\n_START_SECTION_\nTausta\n_START_PARAGRAPH_\nNelli ja Risto ovat tutustuneet Nellin muutettua samaan kerrostaloon ja heid\xc3\xa4n yst\xc3\xa4vystytty\xc3\xa4\xc3\xa4n Risto antoi Nellille lempinimen Nuudelip\xc3\xa4\xc3\xa4, kosk\xc3\xa4 h\xc3\xa4nest\xc3\xa4 Nellin hiukset n\xc3\xa4ytt\xc3\xa4v\xc3\xa4t nuudeleilta. Nellin vanhemmat Pinja ja Pontus Perhonen ovat kuuluisia suurimman osan t\xc3\xb6iss\xc3\xa4 aikaa viett\xc3\xa4vi\xc3\xa4 televisiokokkeja ja he luottavat siihen, ett\xc3\xa4 Nelli tulee toimeen yksin\xc3\xa4\xc3\xa4n. Nellill\xc3\xa4 on  Alpo-niminen kissa, jolla on kirjoissa tarinankerronnallinen rooli.'